Dala_FM news - March 11, 2021 - 7 and 9pm
Language: Dholuo | Genre: News

﻿
Evaluation Only. Created with Aspose.Words. Copyright 2003-2022 Aspose Pty Ltd.
                DALA FM NEWS AT 7A  ND 9 PM ON 11TYH MARCH 2021
EKINDE ONOGO---------------------PINY INDIA DHI CHIWO CHANJO DOSES MILLION 1 NE PINY KENYA KAKA YOR YUORO KENYA ELWENJ KEDO GI CORONA.
CHANJONO ICHANO CHIW NE KENYA GI JAMBETRE MAR PINY INDIA EPACHOKA LAKTAR VIRANDA PAUL KA ODHI KONYO EBUGO LWENJ KEDO GI TUO MAR CORONA.
CHANJO MAKAMNO MA OGOL GI PINY INDIA CHOPO E ALAP NDEKE MA JKIA MIDHIAMBO MAKAWUONO


2-------------BAD MIGEPE MAG SIRIKAL KUOM THUOLO MACHIELO OMED MANA KON MONDO MI JOCHUNG’ MOTEGNO KENDO KIK YIE TII KODGI KOD JOSIASA PACHOKA
MAEN LER MOCHIW KOD JALUP KER WILIAM RUTO KUOM THUOLO MACHIELO KOWACHO NI BEDE MIGEPEGO MAG PINYOWACHO KORIWO MANO MAR OBILA KIK YIE MONDO RWAKGI EWECHE MAG SIASA
KOLOSO ECOUNTY MA NAKURU EKINDE IKO MAR AUTHER KINYNJUI, WUOD JAOD BURA MA BAHATI KIMANI NGUNJIRI RUTO OLERO NI SIRIKAL KINDE DUTO OIKORE MAR NENO NI JOPINY ODAK KOD KWE KAMORAMORA PACHOKA
KOMEDO LOSO EWI WACHNO RUTO OLERO NI CHANDRUOK MADUONG’ KAKIDEK BEDO PACHOKA KA OBILA OKAWO CHUNG’ MANYAKONCHIEL EWECHE MAG SIASA
RUTO 
MIGAO MAR DOHBO BENDE OKONO MONDO OCHUNG’ NE ADIERA KOD RATIRO NE OGANDA JOKENYA MAOK GIKAWO CHIK KOWUOK KUOM N’GATA N’GATA PACHOKA 
RUOTO 2
ESECHEGOGO SENETOR MAR COUNTY MA ELGEYO MARAKAWET KIPCHUMBA MURKOMEN OMEDO MANA CHAYO MOKALO JATEND MIGAO MAR ARITA KWE  PACHOKA DR FRED MATIANGI KUOM TIYO MARACH KOD BAD MIGAO MAR OBILA 
KOMEDO LOSO EKINDE IKONO MURKOMEN OWACHO NI WECHE MARICHO MNAYANDE OBEDO EKINDE YIERO MADUNDO MANE OTIMORE  JUMA MOKALO 
OCHAYO MOKALO DR MATIANGI’ KUOMTEMO DONJORE KOUM TIJE MAG DOHO KA OKONE MATIANGI NI LEMONO MA OMAKO GISANI OK NOBEDIE NAYAKA GIKO
MURKOMEN
3-------------JAGORO MADUONG’ MAR DUOND  BURA MAR JUBILEE RAPHAEL TUJU OKAYO JOOD BURA MONDO JOYIE OBI OKAL PARO MASIRO LOKRUOK MONDO OTIM NE CHIKE MAPACHOKA KOKALO E BBI
KOLOSO ENYIM KAMITI MAR CHIKE KOD RATIRO EOD BURA MAR SENATE KAWUONO TUJU OWACHO NI KAL MAR LOKRUOK MAG CHIKE OGOGO BIRO KONYO MOKALO  ETIEKO MOKO KUOM CHANDRUOGE TURI MA KENYA OSEBEDO  GODO KUOM HIGNI MATHOTH
TUJU OWACHO NI MOSRUOK MANE OBEDO EKIND KER UHURU KENYATA KOD OGAI MAR ODM RAILA ODINGA MANE OCHWE OKELO CHUOK MAR BBI OSEKONYO MOKALO EKELO KWE PACHOKA MOLOYO BANG’ KOKO M ANE OBEDO PACHOKA BANG’ YIERO MA 2017
EKINDE ONOGO SECRETARIAT MAR BBI KOKALO KUOM JAKOME DENISH WAWERU OMEDO MANA KONE OD BURANO GIMA OMIYO YANDE GICHOPO EOKANG’ MAR SIRO LOKRUOK MAR4 CHIKE PACHOKA
WAWERU
4--------------RIWRUOK MAR OKINDE PACHOKA LAW SOCIETY OF KENYA LSK OKWEDO  MOKALO LO0KRUOK MA ICHAN TIM NE CHIKE MAPACHOKA KOKALO E BBI KENDO KWAYO OD BURA KIK KAL CHIK MAPUODHO MANO
KER  MAR LSK NELSON HAVI OWACHO NI LAI DUTO MAKORO ICHANO MAR DHI LOKO GODO CHIKE PACHOKA OGWENYORE MOKALO KOD DWARO MAR CHIK NI KENDO JOKENYA NE OK ORIW PACHGI EWI CHENRONO KANE POD OK OCHAKE
KANE OCHIWO PACHE ENYIM KAMITI MAR CHIKE KOD RATIRO EOD BURA MAMALO KAWUONO, HAVI OWACHO NI LAINO MAR LOKO MOKO KUOM FUONI MAG CHIKE KAKIDEK DHI DONJORE KOD CHIIKE  MAPACHOAKA EOKANG’ MAMALO
HAVI OMEDO KONE KAMITINO NI PARO MOKETI E BBI MONDO JOTEND MIGEPE OBI OBEDI KA IGWELO KOWUOK EOD BURA EN GIMA KORO DHI ATARO KOD CHIKE MA JOKENYA NE JOKALO EIGA 201O
KATA KAMANO HAVI NE OYUDORE KAMA TEK ELWET JOOD BURA MABENDE GIN JOKENYO MAR LSK KA JAOD BURA OTIENDE AMOLO NE DWA YANGO KA WECHE MANE OGOL KOD HAVIGO NE MAGE OWUON KOSO NE ORIWIE PARO MAG JOKANYO DUTO ERIWRUOGNO
OTIENDE NE OWACHO NI ONGE KINDE MA YANDE OKAWIE3 PARO MAGI KAKA JOKANYO MAG LSK KAPOK NE OKETI LIPORT ONOGO MA HAVI NECHIWO ENYIMA KAMITINO



5--------------JAMII OGANDA NYIEROO ERICK OMONDI OMAKI 
OMONDI NE OMAKI KAWUONO KALUWORE KOD APEDHA MODICH MANE OTIMNE EKIND OBILA KOD DUOL MAPUODHO TIPO MA ILANDO PACHOKA KENYA FILM CLASSIFICATION BOARD 
JATAA  YORE TICH EBOARD ONOGOO EZEKEIL MUTUA OWACHO NI OMONDI ITUDO KOD KETH MAR YANDE KETO TUGO MORO EMBUI , TUGO MANE OKO OPUODHI KOD DUOLNO
MUTUA MOAWACHO NI TUGO ONOGO MANE OYANGI KAKA WIFE MATERIAL NE OGWENYORE MOKALO KOD PEND CHIKE KARE 222 CHIKE MANE OLOSI EOD BURA EIGA 2014 MAYANGO LAI MATUKE DUTO MAIGOLO EYOR TIPO NYAKA LUU KAOPD OK OLANDGI
MUTUA OWACHO NI GIDHI TIMO DUTO ENENO NI CHIKE OLUU KOD JOK MAKETHO  WINJRUOK MANE GISEKETO KOD JOTHUMBE KAACHIEL KOD JOK MAGOLO TUKE PACHOKA ENENO NI CHIA MAKARE MOSEBEDO EKIND OGANDA JOKEENYA OK ORUCH OKO
IGENO CHOPE EDOHO MA NAIROBI EODIECHIENG’ MAKINY

6------------------JOLWEY DUTO PACHOKA KAACHIEL KOD FAMILIA MAGI MAGIDAKGO IDHI MII CHANJO MAR GENGO’ TUO MAR COVI19
MA EN LER MOCHIW KOD JATELO MAG JOLWENY DUTO PACHOAK MAJOR ROBERT KIBOCHI ESECHE MANE OTELO NE CHENRO MAR CHIWO CHANJO NE APISAS MAG LWENY PACHOAK KDF
KOLOSO EKAMBI JOLWENY MA KAHAWA GARISON KUMA NE OCHAKI ETIELO MOKUON GO MAR CHENRONO, KIBOCHI OJIWO APISASGO MAG LWENY MONDO KIK CHIK ITGI NE WECHE MOKO MAG MIRIAMBO MASANI KORO FUONG’ORE EWI CHANJONO
OJIWO APISAGO MAG LWENY JOTII KOD THUOLONI MA OCHIW KOD SIRIKAL MONDO GIYUD CHNAJONO NIKECH OK OYANGORE NI EN KINDE MAROMO  NADE MA TUONO MAR CORONA VIRUS BIRO MEDO BEDE  PACHOKA
OWACHO NI KATA MANQA APISAS MAGI MAROMO 5000 MAN EPINYU SOMALIA KAACHIEL KOD KURUTU 5,000 MASANI KORO OSECHAKI TIEGRUOK MAR TICH LWENY BENDE IDHI MIYO CHANJONO
WECHE MAKET KOD MAGO BENDE AOMED GOL KOD KAMANDA MAR JOLWENY MAG KOR LWASI MAJO0R FRANCIS OGOLA MABENDE NE OYUDO CHANJONO KAWUONO

7-------------ESECHEGOGO MIGAO MAR SOMO EMAKRUOK KOD MANO MAR THIETH  KAWUONOI NE JOSIDHO AYANGA CHANJO NE JOPUONJ DUTO EPACHOKA
JATAA YORE TICH EDUOL MANDIKO JOPUONY ETICH PACHOKA TSC NANCY MACHARIA OWACHO NI   CHNJONO GETO JOPUONJ  DUTO ESKUNDE MAG PINYOWACHO KOD MAGO MANIE SKUNDE MAG JIGI WEGI KA TIELO MOKUONGO MAR CHANJONO IDHI CHIW NE JOPUONJ  MAN KOD HIGNI 50 NKADHI NYIME
KOLOSO KAWUONO EKINDE MANE OSIDHO YANGA CHERNRONO JATAA  YORE TICH KA TSC NANCY MACHARIA OWACHO NI JOPUONY MAROMO41 KOD JOTICH 3 MAG DUOLNOO TUONO OSELAL KOD NGIMA MAGI CHOP KAWUONO
OWACHO NI MIGAONO NIKOD KWAND JOPUONY MAROMO 15,000 MASANI KORO JONI KOD HINNI 58 KADHI NYIME KOJIWO MIGAO MAR THIETH ODHI ONENI JOPUONY  MAROMO 227,679 MAJODHI TAYO9 PENJ MAG CLASS 8 KOD CLASS 12 OMII THUOLO MANYIME  ECHIPO ONOGO MAR CHANJO MAR GENG’O TUO MAR COV19



8-----------JAYALO MANE ITUDO KOD WECHE MAG KWALO NYITHINDO MATINDO GILBERT DEYA NE OYUDO LAL MALACH EDOHO KAWUONO EKINDE MANE  DOHO OWITO OKO KWAYO MANE OTERO  EDOHO MAR TAMO JONENO MAMOKO MODONG’ CHIWO NENDGI EWIYE
DEYA NE DWQANI DOHONO OGOL CHIK MADHI LORO OKO NE JONENO EBURANO MASANI JONI EPINJE MAOKO ECHIWO NENO MARGI EWI BURANO
KATA KAMANO JAYAL BUCHE FRANCIS ANDAYI OCHIKO BURANO OMED DHI NYIME KA JOMIN WACH OKONEGI MONDO OBI OCHWAL EDOHO KANYO JONENO MAMOKO MA ODONG’ MAPOD OKO OCHIWO NENO MARGI
JUSTICE ANDAYI OPWACHO NI BURANO NE OCHWE OCHUNG’ DWE MAR 4 EIGA  MOKALO  KALUWORE KOD WACH TUO MAR COVI19 MANE OCHUNGO YORE MATHOTH MAG WUOTH KOD TIJE EDOHO
KATA KAMANO JOMIN WACH EBURANO OK OKONE DOHO KA JONENO GO MATHOTHGI GIN JOK MANE OSEDHI EUTAYA JOBIRO  CHOPO ACHIEL KACHIEL EDOHO KATA KAGI BIRO CHIWO NENO MAGI EYOR TUDRUOK MAR MBUI
ACHIJNO NE ODONJNE EDOHO MA NAIROBI KOD KETH MAG YANDE KWQALO NYITHINDO MOKO 5 KANE OWUOK EKAR DAK MA MOUNTAIN VIEW EBOMA  MA NAIROBI EKIND HIGA 2022KOD HIK 2004   NT=YITHINDO MADUTO  NENI EBUO HIGNI 14

9-----------------DUOND BUCHE MA IDHI YUDI KOD KETH MAG NYAYO KOK EKINDE KISERA MAG OMBULU MOTELO NE YIERO M A IGA MANYIEN 2022 IBRO DHI RUCH OKO NDIKRUOK MAGI EPACHOKA
REGISTRA MANDIKO DUOND BUCHE MAG SIASA PACHOKA ANN NDERITU  EMA OGOLO CHIKNO KOLEROP NI DUOND BUCHE DUTO MAG SIASA YANDE JOSE KETO KOKGI EWINJR`UOK MAR DHI NENEO NI GILUWORE KOD CHIKE DUTO MARITO WECHE YIERO KOD DUOND BUCHE MAG SIASA PACHOKA MOTELO NE YIERO MA 2022
OCHIWO RANYISI KOD KOKO MOKO MAYANDE ONEE EKINDE YIERO MADUNO MANE OTI MAPCHOKA JUMA MOKALO KOMEDO NI EN TING’ DUOND BUCHEGO MAG SIASA MONDO MI OGAA JOHERA MAGI, JOCHUNG, MAGI KOD JOTELO MAGI EKINDE YIERO MAG SIASA
EOTE NE UTE MAG FWAMBO ODHIAMBO MASANI OWACHO NI APISI MARE OK NOREM MAOK OKAWO OKANG’ MAR KUM NE MOKO KUOM DUOND BUCHE MAOK JODHI KAWO OKANG’ NE JOHERA MAGI MANYISO PICHA MAKOCH EKINDE MAG YIERO
ODHI NYIME KOCHAYO MOKALO MOKO KUOIM JOTELO PACHOAK KOD JOPINY MANE OGOYO KENDO OSANDO MOKALO MOKO KUOM JOTELO MANE  RANGO WACH YIERO MANE  OTIM EKUONDE CHUNG’ OD BUCHEGO

10------------------KISUMU----------------GOVERNOR MA KISUMU COUNTY NGIRE PETER  ANYAN’G NYONGO OHUM MALICH MA OKADHO KA OTENORE KOD KWAN JI MANOK MA IMIYO CHANJO MAR MIDHUSI MAR CORONA EI KISUMU 
NGIRE NYONGO MANELOSO EKINDE MANE ITIMONE CHANJO, NEOWACHONI JOTELO NYAKA KORO BEDIE OPARA MANYIME E CHENRONO EKA JOPINY NYALO BEDO GICHUNY MAR DHII E CHANJO MAKAMANO.
KANEOLOSO E KAR OD THIETH MA JARAMOGI OGINGA ODINGA TEACHING AND REFERAL KISUMU TOK YUDO CHANJO MAKAMANO, NEOWACHO NI KATA MANA JAKOM COUNCIL OF GOVERNORS MIGOSI MARTIN WAMBORA ODIOCHING MAKINY IBIROTIMNE CHANJO MAKAMANO MAYANGO ADIERI NI CHANJONO EN MANO MAOPUODHI.
NYONG’O1
GOVERNOR  NYONGO’ NE OWACHONI APISAS MACHIWO CHANJONO DWARONI GICHOP KWAN MAROMO 2,000 E JUMA MANYIEN TO GIMA MAKO DHOK EN NI JOMADHII E CHENRONO NI PINY MOKADHO.

NEOTIEKO KAOWACHONI OKAO KANG MAR MONDO OCHANJE KAWUONO KAKA YOR MIYO MIJINGO’ JOGOO MANE OKETI EOPARA MANYIME EYUDO CHANJONO MONDO NJWUOG OKO JOYUD CHANJO
11-----------HOMA BAY------------

JAGO MORO MAJA IGNI 24 OCHODO OKO LWET OWADGI  KOD OJALO GWENGE MAG KANYABANDE, KAWUOR LOCATION EI RACHUONYO EAST SUB-COUNTY

DENISH OTIENO MAJA HIGNI 31 NEOMONJI KOD OWADGI MATIN EWII GINO MAWACHORENI OWADGINO NE OTIYO KOD SABUNDE MAR LUOK  MAOK NE OKWAYE 

JAGONO MOYANG NYINGE KAKA OCHIENG ADIE NE OMONJO OWADGI EDALANE KAMANE ODHII DWAROE SABUN MANE OWADGI OKAO KENDO YAO LWENY KOD OWADGINO MA KAE TO OTONG'O OKO LWETE KOD OJALO

GISANI RAWERANO POD OPONDO KENDO POK OYANG KAMA ENTIERE KA OWADGI MAOTONG'O LWETENO TO NE OSETER KAR THIETH MA MATATA OYUGIS LER MOCHI KOD TELO MAR LOCH NANGA MORITTO GWENGNO

MASIRA KABONDO



12----------------------------TANZANIA-------------
JATEND KWETH MOBALO KOD SIRIKAL MAR PINY TANZANIA TUNDU LISU OMED MANA CHAA KALUWORE KOD OTE MORO MANE OKETO EMBUI MARE MAR TWITTER EWI NGIMA MAR KER MAR PINYNO JOHN POMBE MAGUFULI
LISU NE OMEDO MANA DHI NYIME WACHO NI KER MAGUFULI NE OMEDO HEWORE KALUWORE KOD TUO MAR CORONA VIRUS NI KENDO NE  OLAW KOD THIETH MOYIEDHI EPINY INDIA KOWUOK EOD THIETH MORO THURKA MOSEBEDO KOYUDE THIETH
LISU MASANI9 OJOT EPINY BELGIUM OTAJO  KER MAGUFULI KAKA JAGO MNE OKETO WICCH TEKO EWI YORE MAG GAYO LANDRUOK MAR TUO MAR CORONA EPINYNO KUOM THUOLO MALACH
KATA KAMANO MOKO KUOM RAIA MAG PINYNO MAR TZ JOKWEDO WECHE MANE OGOLOGO KAGIKONE NI OWEK BEDO MAMOR KOD TUO MAR KER PINYNO









Created with an evaluation copy of Aspose.Words. To discover the full versions of our APIs please visit: https://products.aspose.com/words/